STARTAVO FINANSINIO RAŠTINGUMO PROJEKTAS „AŠ PATS“

 Dar tik įsibėgėjant vasarai gimnaziją pasiekė puiki žinia – gimnazijos pirmos klasės mokiniai kartu su Šėtos socialinio ugdymo centro priešmokykline grupe (mokytoja J. Šapranauskienė) pakviesti dalyvauti LR Švietimo ir sporto ministerijos bei vienos didžiausių nevyriausybinių organizacijų pasaulyje Lietuvos Junior Achievement organizuojamuose mokymuose ir programoje „Aš pats“ finansiniam vaikų raštingumui stiprinti. Tai tarpdalykinė mokymo programa, padedanti siekti finansinio raštingumo įgūdžių, teikti socialinių mokslų, verslo, ekonomikos žinių bei gerinti skaitymo, rašymo, skaičiavimo įgūdžius

Šis projektas vykdomas 10-yje respublikos švietimo įstaigų, kuriose yra priešmokyklinės ir pirmos klasės. Atrenkant mokyklas buvo atsižvelgta į tai, ar įstaigos motyvuotos dalyvauti projekte, kokia mokytojų patirtis ugdyti finansinį raštingumą, ar mokytojai geba sutelkti komandą, ar steigėjas pritaria, kad mokykla dalyvautų ir pan.

 Finansinį raštingumą stiprinanti programa „Aš pats“ truks metus. Projektą užbaigs finansinio raštingumo mugė.

Mokymuose dalyvavo priešmokyklinės grupės mokytoja J. Šapranauskienė, 1 klasės mokytoja Zinaida Kleivienė ir pavaduotoja ugdymui Neringa Širkienė, kurios gavo tai patvirtinantį sertifikatą ir mokomosios bei metodinės medžiagos rinkinius. Programoje vaikai mokysis apie bendruomenę, profesijas, darbą nedidelėje įmonėje ir kaip iš vienų rankų į kitas keliauja pinigai.
Tikiu, kad šios programos įgyvendinimas sustiprins ne tik Gimnazijos ir darželio, bet veiklų su tėvais bendrystę, padės mūsų vaikams saugiai ir patogiai jaustis, nepasiklysti kasdieniame gyvenime.

Pradinio ugdymo mokytoja Zinaida Kleivienė